Avstraliyalik gitarachi konsert vaqtida yonib ketdi

Avstraliyaning 5 Seconds of Summer guruhi gitaristi Maykl Klifford Londonda Wembley Arena’dagi konsert vaqtida yonib ketdi. Bu haqda CNN xabar bermoqda.

 Kadr: YouTube
Ijro vaqtida Klifford pirotexnika uskunasiga juda yaqin kelgan va natijada uning sochi o‘t olgan. Mashshoqdan tutun chiqishni boshlagan. U sahna ichkarisi tomon yugurib, sochiqni olgan va boshiga bosgan. Shundan so‘ng gitarachi sahnani tark etgan.
Musiqachilar konsertni to‘xtatishga qaror qilishgan. “Maykl jabrlandi, shu sababli ham shouni davom ettira olmaymiz”, - dedi guruh a’zolaridan biri.
Keyinroq Klifford Instagram’dagi sahifasida bint bog‘langan boshining suratini e’lon qilib, hayotiga hech narsa xavf solmayotganini ma’lum qilgan.
https://youtu.be/_0Q_CHRFWmk